01. Nous Henris, ainneis fius le conte de Lucembourc, sires de le Roiche, faisons savoir a tous que 02. nous quittons noble baron Robert, ainnei fil le conte de Flandres, conte de Nevers, de toutes 03. detes et de toutes convenencens dont il a estei tenus a nous duques au iour d'ui en quelque 04. maniere que ce soit pour six cens quatre vins seze livres dis sous tour(nois) que il nous dut de fin 05. de conte par fin conte fait entre lui et nous. Desquex deniers il nous a donnei deteur et ren- 06. -deeur principal le dit conte de Flandres, son pere, a paier a le feste Saint Andriu l'apostre 07. prochainne venent. Et nous avons encouvent et prometons en bone foi a rendre trois paire de letres 08. pendens que nous avons dou dit conte de Nevers de graigneurs sommes de deniers quant on nous 09. fera le dit paiement. Par le tesmoing de ceste letre saellee de no seel, donnee a Paris le mardi devant 10. le nativite Saint Jehan Baptiste, en l'an de l’incarnation notre Seigneur Ihesu Crist .M..CC. quatre vins et unc.